ಏಕ್ತಾ ಬಿಷ್ಟ್

ಏಕ್ತಾ ಬಿಷ್ಟ್, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್ ಆಟಗಾರ್ತಿ. ಮೆರ್ ಎಡಗೈ ಬ್ಯಾಟ್ಸಮನ್ ಅಂಚನೆ ಎಡಗೈ ಲೆಗ್ ಸ್ಪಿನ್ ಬೌಲರ್.https://www.cricbuzz.com/profiles/9080/ekta-bisht

 ಸುರುತ  ಜೀವನ 

ಏಕ್ತಾ ಬಿಷ್ಟ್‌‌  ಫೆಬ್ರವರಿ ೦೮, ೧೯೮೬ಡ್ ಆಲ್ಮೋರ ಉತ್ತರಾಖಂಡದ ತಾರಾ ಬಿಷ್ಟ್ ಬುಕ್ಕೊ ಕುಂದನ್ ಸಿಂಗ್ ಬಿಷ್ಟ್ ದಂಪತಿಲೆನ ಮಗಳಾದ್ ಪುಟ್ಟಿಯೆರ.ಅಮ್ಮೆರ್ ಕುಂದನ್ ಸಿಂಗ್ ಬಿಷ್ಟ್ ೧೯೮೮ ಡ್ ಹವಾಲ್ದಾರನ ತಾಣೊಡು ಭಾರತೀಯ ಸೈನ್ಯೊಡ್ದು ನಿವೃತ್ತರಾಯೆರ್. ಮೆರೆಗ್ ಒಪ್ಪ ಪುಟ್ಟಿನಕುಲು ರಡ್ಡ್ ಜನ. ಏಕ್ತಾ ಬಿಷ್ಟ್‌ ಅರೆನ ಆಜಿನೆ ವರ್ಸೊಡೆ  ಕ್ರಿಕೆಟ್ ಗೊಬ್ಬೆರೆ ಸುರು ಮಲ್ತೆರ್.ಮೆರ್ ಆಂಜೊಲೆನ ತಂಡೊದೊಟ್ಟುಗು ಗೊಬ್ಬೊಂದಿತ್ತಿನ ಒರ್ತಿಯೆ ಪೊಣ್ಣು ಮಗಳಾದ್  ಮಸ್ತ್ ಜನೊಕುಲು ಮೆರೆನಂಚಿ ತೂಪಿಲೆಕ್ಕ ಆಪುಂಡು. ಅಮ್ಮೆರ್ ಕುಂದನ್ ಸಿಂಗ್ ಬಿಷ್ಟ್‌‌‌ರೆಗ್ ಬಜಿ ಕಮ್ಮಿ  ಪಂಡ ೧,೫೦೦ ರೂಪಾಯಿ ಪೆನ್ಷನ್ ತಿಕ್ಕೊಂದಿತ್ತ್ಂಡ್. ಆಂಡಲ ಮಗಳೆಗ್ ಪ್ರೋತ್ಸಾಹ ಮಲ್ತೆರೆ ಬೋಡಾದ್ ಮೆರ್  ಒಂಜಿ ಟೀ-ಸ್ಟಾಲನ್ನು ಶುರು ಮಲ್ಪುವೆರ್ ಏಕ್ತಾ ಬಿಷ್ಟ್‌ರ್ ಭಾರತೀಯ ಕ್ರಿಕೆಟ್ ತಂಡೊಗು ನೇಮಕ ಆದ್ ಗೊಬ್ಬುನಗ ಮೆರೆಗ್ ಪ್ರಾಯೋಜಕತ್ವ ಮಲ್ಪುನಗುಲು ತಿಕ್ಕುವೆರ್. ಅಂಚಾದ್ ಅರೆನ ಆರ್ಥಿಕ ಪರಿಸ್ಥಿತಿ ಸುಧಾರಣೆ ಆವೊಂದು ಬತ್ತ್ಂಡ್.ttps://timesofindia.indiatimes.com/sports/cricket/icc-womens-world-cup-2017/dads-tea-stall-brewed-ekta-bishts-success-on-pitch/articleshow/59433469.cms

 'ಏಕ್ತಾ ಬಿಷ್ಟ್‌ನ ವೃತ್ತಿ ಜೀವನ 

 ಸುರುತ ದರ್ಜೆ ಕ್ರಿಕೆಟ್ 

ಏಕ್ತಾ ಬಿಷ್ಟೆರ್ ೨೦೦೬ಡ್ ಉತ್ತರಾಖಂಡ ಕ್ರಿಕೆಟ್ ತಂಡೊದ ಗುರ್ಕಾರ್ದಿ ಆಪೆರ್. ಬುಕ್ಕೊ ೨೦೦೭ ಡ್ದ್ ೨೦೧೦ ಮುಟ್ಟ ಉತ್ತರ ಪ್ರದೇಶ ಕ್ರಿಕೆಟ್ ತಂಡೊಡು ಸೇವೆ ಮಲ್ಪುವೆರ್.https://timesofindia.indiatimes.com/sports/cricket/icc-womens-world-cup-2017/dads-tea-stall-brewed-ekta-bishts-success-on-pitch/articleshow/59433469.cms

 ಅಂತರರಾಷ್ಟ್ರೀಯ ಕ್ರಿಕೆಟ್ 
ಜೂನ್ ೨೩, ೨೦೧೧ಡ್ ಆಸ್ಟ್ರೇಲಿಯಡ್  ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಟಿ-೨೦ ಸರಣಿ ಪಂದ್ಯೊದ ಮುಖಾಂತರ  ಏಕ್ತಾ ಬಿಷ್ಟ್‌‌‌ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ ಬುಕ್ಕೊ  ಜುಲೈ ೦೨, ೨೦೧೧ಕ್ಕ್ ಆಸ್ಟ್ರೇಲಿಯಡ್ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಮೂಜನೇ ಏಕದಿನ ಕ್ರಿಕೆಟ್ ಪಂದ್ಯೊದ ಮುಖಾಂತರ ್ಮೆರ್  ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್. ಬುಕ್ಕೊ ಆಗಸ್ಟ್ ೧೩, ೨೦೧೪ಡ್‍ ಇಂಗ್ಲೆಂಡ್‌ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ಧ ನಡತಿನ ಏಕೈಕ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಏಕ್ತಾ ಬಿಷ್ಟ್‌ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್.http://www.espncricinfo.com/series/8648/scorecard/500224/australia-women-vs-india-women-natwest-womens-t20-quadrangular-series-2011http://www.espncricinfo.com/series/8649/scorecard/500228/australia-women-vs-india-women-3rd-match-natwest-womens-quadrangular-series-2011http://www.espncricinfo.com/series/11662/scorecard/722387/england-women-vs-india-women-only-test-india-women-tour-of-england-2014

 ಪಂದ್ಯೊಲು 

ಏಕದಿನ ಕ್ರಿಕೆಟ್ : ೫೨ ಪಂದ್ಯೊಲುhttp://www.espncricinfo.com/india/content/player/442048.html
ಟೆಸ್ಟ್ ಕ್ರಿಕೆಟ್ : ೦೧  ಪಂದ್ಯೊಲು
ಟಿ-೨೦ ಕ್ರಿಕೆಟ್ : ೪೦ ಪಂದ್ಯೊಲು

 ವಿಕೇಟ್‍‌ಲು

ಟಿ-೨೦ ಪಂದ್ಯೊಲೆಡ್ : ೫೦ 
ಟೆಸ್ಟ್ ಪಂದ್ಯೊಲೆಡ್: ೦೩ 
ಏಕದಿನ ಪಂದ್ಯೊಲೆಡ್: ೭೯

 ಉಲ್ಲೇಕೊಲು 

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧